Aids-dagen

Aids-dagen markeres 1. desember hvert år for å rette oppmerksomhet mot aidspandemien og hivepidemiens spredning. Per 2022 har over 36 millioner mennesker død av aids, og over 37 millioner mennesker lever med hivsmitte. Hiv er dermed en av de verste helsekatastrofer i menneskehetens historie. På tross av at det finnes effektiv antiretroviral behandling som forhindrer at hiv kan føre til alvorlig sykdom, har fortsatt de fleste hivsmittede i fattige land ikke tilgang til livreddende behandling.

Historikk
Aids-dagen ble etablert i 1988 ved World Summit of Ministers of Health på programmer for aids-bekjempelse. Siden da er den årlig arrangert av regjeringer, internasjonale organisasjoner og veldedighetsorganisasjoner over hele verden.

Arrangementer og tilstelninger
Fra begynnelsen og inntil 2004 ledet UNAIDS aids-dagskampanjen, og valgte årlige temaer i konsultasjon med andre globale helseorganisasjoner. I 2005 ble dette ansvar overdratt til World AIDS Campaign, som valgte Stop AIDS: Keep the Promise som hovedtema for World AIDS Day observences through 2010, med mer spesifikke sub-taglines valgt årlig. Dette tema er ikke spesifikt for aidsdagen, men er brukt året rundt i WAC's arbeid for å belyse hiv/aids i kontekst av andre store globale hendelser som G8-møtet. World AIDS Campaign also conducts “in-country” campaigns throughout world, som Student Stop AIDS Campaign, en infeksjon-awareness kampanje rettet mot unge mennesker over hele Storbritannia.

Det er vanlig å holde minenmarkeringer for ærespersoner som har dødd av hiv/aids. Regjeringer og offentlig helsepersonell bidrar ofte med taler og politiske temaer knyttet til hiv/aids-problematikken tas opp til debatt. Siden 1995 har USAs president gitt en offisiell uttalelse på verdens aidsdag. Regjeringer i andre nasjoner har fulgt opp og kommet med lignende erklæringer.

I Norge feires verdens aidsdag med gudstjeneste i Oslo domkirke, seminarer og kulturarrangementer. Kronprinsesse Mette-Marit har engasjert seg i internasjonalt aidsarbeid, og er en forgrunnsfigur under markeringen av verdens aidsdag i Norge.

Temaer for aidsdagen fra 1988 til i dag

Referanser

Eksterne lenker 
 Offisiell side for Verdens aids-dag 
 FN-sambandet om Verdens AIDS-dag
 FN-sambandet om FNs aidsprogram, UNAIDS

FN-dager
Hiv/aids
Etableringer i 1988
Repeterende arrangementer etablert i 1988